Rowers slaan toe by sentrum in Goodwood | Netwerk24
Deur Roshé Taka 21 Oktober 2019 16:34
Andrea van Rensburg, bemarkingsbestuurder by die winkelsentrum, sê in ’n verklaring die rooftog het omstreeks 13:18 plaasgevind en die polisie is ontbied.
“Niemand is in die voorval beseer nie, maar geen verdere inligting mag in dié stadium bekend gemaak word nie omdat die ondersoek nog aan die gang is,” sê Van Rensburg.
Sers. Noloyiso Rwexana, polisiewoordvoerder, sê die saak is by die polisiekantoor in Goodwood aangemeld en word ondersoek.
“Volgens berigte het die gewapende mans die besigheid binnegekom en die personeel met vuurwapens gedreig.”
Hulle het selfone gebuit en gevlug.
Meer oor: Goodwood | Misdaad | Rooftog | Selfone | Winkelsentrum